=== Eksempel ===
To ubeslægtede individer i og j parres. Da de er ubeslægtede, er deres slægtskabskoefficient F<sub>ij</sub>=0. De får to afkom k og l. Hvis vi udvælger et tilfældigt gen fra hver af i og k, så vil sandsynligheden for at k's gen er arvet fra i være ½, og sandsynligheden for, at i's gen er nedarvet til k vil også være ½. Sandsynligheden for, at k's gen er en kopi af det gen, som vi valgte fra i, er derfor θ<sub>ik</sub>=¼. Så slægtskabet mellem i og k bliver derfor F<sub>ik</sub>=2θ<sub>ik</sub>=½. Det samme gælder for i og l, j og k og j og l. Slægtskabskoefficienten mellem k og l findes således: Udtag et tilfældigt gen fra hvert af k og l. Sandsynligheden for, at de to gener er arvet fra samme forælder (i eller j) er ½. Hvis de er arvet fra samme forælder, så er sandsynlighed for, at de er kopier af den samme kopi i forælderen ½. Sandsynligheden for, at de to gener er identiske ved arv er derfor θ<sub>kl</sub>=½ ½ =¼, og derfor bliver F<sub>kl</sub>=2θ<sub>kl</sub>=½. Indavlskoefficienterne for k og l er F<sub>k</sub>=F<sub>l</sub>=½F<sub>ij</sub>=0. Hvis nu k og l krydses, så vil deres afkom m være indavlet. Indavlskoefficienten for m bliver F<sub>m</sub>=½F<sub>kl</sub>=¼.
Naturvidenskab